Drži Prijatelje Blizu...

Tommy Vercetti, Ken Rosenberg i Lance Vance kreću na sastanak sa Sonnijem Forellijem.

## Zadatci

•Nemoj dozvoliti mafijašima da ti ukradu novac iz sefa!•Ubij Lancea Vancea.

•Ubij Sonnija Forellija.

## Nagrade:

$30,000Hunter helikopter se pojavljuje u Fort Baxter zračnoj bazi

## Tehničke Informacije

### Vrijeme Dana:

bilo koje

> **Sonny: "**Tommy, koji je bio veliki plan, ha? Mislio si da ću samo uzeti lažan novac, sakriti lice i pobjeći sa repom među nogama?"
>
>

> **Tommy:** "Ne. Samo sam te htio naljutiti prije nego što te ubijem."
>
>

-Tommy Vercetti i Sonny Forelli tijekom sastanka na imanju Vercetti.

**Drži Prijatelje Blizu (**eng. Keep Your Friends Close...) je završna misija u Grand Theft Auto: Vice City koju Tommy Vercetti izvodi neovisno sa svojeg imanja na Otoku Starfish, Vice City.

## Opis Misije

Nakon što ne uspije na silu oporezati Tommijeve poslovne fronte, šef Kriminalnog Sindikata Forelli, Sonny Forelli dolazi u Vice City kako bi se osobno riješio Tommija i uzeo njegov novac. Tommy, koji je očekivao ovaj potez, na stranu stavlja 3 milijuna dolara u krivotvorenom novcu u pokušaju da prevari Sonnija i skine si ga s vrata.

Sonny dolazi na Tommijevo imanje u pratnji nekoliko članova svojeg sindikata, i sve izgleda kao da će ići po planu, ali tada Lance otvoreno izdaje Tommija, citirajući "biznis" kao svoju motivaciju i otkrivajući lokaciju sefa sa pravim novcem. Sonny tada izruguje Tommija zbog njegovog pokušaja prevare na što Tommy, još uvijek bijesan i šokiran zbog Lanceove nagle izdaje govori "da [ga] je samo htio razbijesniti prije nego što ga ubije."

Ovo započinje masovnu pucnjavu u predvorju Tommijeve kuće tijekom koje Lance bježi na krov dok Tommy ubija članove Forellijevog sindikata koji pokušavaju ukrasti njegov novac. Nakon što obrani sef, Tommy kreće za Lanceom na krov gdje ga i ubija nakon kratkog dvoboja.

Nakon što ubije Lancea, Tommy se vraća u kućno predvorje gdje ga Sonny čeka sa svojim zadnjim ljudima i otkriva mu da mu je on ustvari namjestio zločin zbog kojeg je završio u zatvoru petnaest godina prije događaja igre (Ubojstvo jedanaestero ljudi). Spreman na osvetu, Tommy brzo ubija Sonnijeve ljude i zatim i samog Sonnija.

Nakon što pucnjava završi, Ken izlazi iz svojeg skrovišta i pita Tommija što se dogodilo. Tommy mu na to govori da je "imao problem sa poslovnim partnerima". Tommy se nakon toga prisjeća Lanceove izdaje prije nego što potvrđuje da više neće imati problema sa mafijašima iz Liberty Citija. Nakon toga se igra zatvara sa scenom Tommija i Kena koji gledaju kroz vrata kuće te Tommy govori Kenu da bi "ovo mogao biti početak predivnog poslovnog odnosa."

## Zadatci

* Nemoj dozvoliti mafijašima da ti ukradu novac iz sefa!
* Ubij Lancea Vancea!
* Ubij Sonnija Forellija!

## Smrti

* Lance Vance- Ubijen od strane Tommija Vercettija zato što ga je izdao i udružio se sa Sonnijem Forellijem.
* Sonny Forelli- Ubijen od strane Tommija Vercettija zato što ga je izdao, pokušao ubiti te pokušao na silu oporezati njegove poslovne fronte.
* Nekoliko članova Kriminalnog Sindikata Forelli- Ubijeni od strane Tommija Vercettija zato što su pokušali ukrasti njegov novac i zato što su mu stajali na putu dok je pokušavao ubiti Lancea Vancea i Sonnija Forellija.

## Nagrade

Nagrade za izvršavanje ove misije su $30,000 i Hunter helikopter će se pojavljivati u Fort Baxteru ili na sletištu u Ocean Beachu ukoliko je igrač pronašao svih 100 skrivenih paketića. Također, članovi Tommijeve bande će nositi Uzije kao oružja.

## Jeste Li Znali?

* Sonnijev glavni poručnik (također viđen na početku igre) je prisutan na sastanku sa Tommijem i nakon toga više nije. Nije poznato što mu se dogodilo.
* Jedinstvene limuzine obojene srebrno mogu biti pronađene pred kućom nakon misije i spremljene u garažu za buduću uporabu.
* Ova misija je još jedna referenca na film iz 1983., *Lice s Ožiljkom,* točnije završne pucnjave između protagonista filma Tonija Montane i gangstera koji rade za Alejandra Sosu. Jedina razlika je u tome što Tommy preživljava pucnjavu dok je Tony ubijen.
* Ime ove misije je referenca na ikoničan citat Michaela Corleonea iz filma *Kum ll* koji glasi "Drži prijatelje blizu, ali neprijatelje još bliže."
* Tijekom uvodne sekvence Tommy govori Kenu da pripremi 20 milijuna lažnih dolara, iako titlovi kažu tri miljuna. To je kasnije ispravljeno zato što Tommy govori 3 miljuna tijekom sastanka sa Sonnijem.
* Tijekom dvije sekvence u kojima Tommy drži oružje upereno i u Lancea i u Sonnija, prikazan je sa Colt Python revolverom bez obzira na to ima li igrač običan pištolj u inventaru tijekom misije.
* Zadnje riječi razmijenjene između Tommija i Kena su možda referenca na film Casablanca iz 1942. godine gdje jedan od likova Rick Blaine svome prijatelju govori "Luis, mislim da je ovo početak predivnog prijateljstva."
* Ako se članovi Vercettijeve bande pojave u kući tijekom pucnjave, oni će pomoći Tommiju u borbi.
* Tijekom ove misije nije moguće privući policiju bez obzira na to što igrač napravi. To je vjerojatno napravljeno namjerno kako bi igračima olakšalo misiju.
* Nakon ove misije igrač će dobiti pet telefonskih poziva:
* Prvi poziv će biti od Kenta Paula i ticat će se Mercedes Cortez.
* Drugi poziv će biti od Juana Corteza koji se boji da će njegova kćer postati odvjetnica. Tommy mu potvrđuje da je to laž nakon čega Juan prekida zbog sastanka sa članom vlade.
* Treći poziv će biti od pijanog Kenta Paula koji će tugovati zbog raznih nasumičnih stvari prije nego što mu Tommy kaže da pokuša odspavati.
* Četvrti poziv je od Earnesta Kellija koji govori Tommiju da se oporavlja i te da mu je drago što je Tommy ubio Lancea zbog njegove izdaje.
* Peti i zadnji poziv će biti od Stevea Scotta koji će reći Tommiju da je njegov najnoviji film bio totalan uspjeh.